“春宵一刻值千金”、“不爱江山爱美人”,这些经典诗句,很多人都可以张口就来,但是,若问它的上下句,你还能很流利的背出来吗?
一起看看那些你不熟知的经典名句吧!
《集杭州俗语诗》清·黄增
色不迷人人自迷,情人眼里出西施。有缘千里来相会,三笑徒然当一痴。
《夜坐》其二清·龚自珍
沉沉心事北南东,一睨人材海内空。壮岁始参周史席,髫年惜堕晋贤风。功高拜将成仙外,才尽回肠荡气中。万一禅关砉然破,美人如玉剑如虹。
《春宵》宋·苏轼
春宵一刻值千金,花有清香月有阴。歌管楼台声细细,秋千院落夜沉沉。
《白鹿洞》其一唐·王贞白
读书不觉已春深,一寸光阴一寸金。不是道人来引笑,周情孔思正追寻。
《自遣》唐·罗隐
得即高歌失即休,多愁多恨亦悠悠。今朝有酒今朝醉,明日愁来明日愁。
《题桃花扇》清·陈于王
玉树歌残迹已陈,南朝宫殿柳条新。福王少小风流惯,不爱江山爱美人。
《杂感》清·黄景仁
仙佛茫茫两未成,只知独夜不平鸣。风蓬飘尽悲歌气,泥絮沾来薄幸名。十有九人堪白眼,百无—用是书生。莫因诗卷愁成谶,春鸟秋虫自作声。
《励学篇》宋·赵恒
富家不用买良田,书中自有千钟粟。安居不用架高堂,书中自有黄金屋。出门莫恨无人随,书中车马多如簇。娶妻莫恨无良媒,书中自有颜如玉。男儿欲遂平生志,六经勤向窗前读。
《自嘲》宋·陶谷
官职须由生处有,才能不管用时无。堪笑翰林陶学士,年年依样画葫芦。
《不第后赋菊》唐·黄巢
待到秋来九月八,我花开后百花杀。冲天香阵透长安,满城尽带黄金甲。
《赠去婢》唐·崔郊
公子王孙逐后尘,绿珠垂泪滴罗巾。侯门一入深如海,从此萧郎是路人。
《绝句》宋·夏元鼎
崆峒访道至湘湖,万卷诗书看转愚。踏破铁鞋无觅处,得来全不费工夫。
《乐游原》唐·李商隐
向晚意不适,驱车登古原。夕阳无限好,只是近黄昏。
《已亥岁》唐·曹松
泽国江山入战图,生民何计乐樵苏。凭君莫话封侯事,一将功成万骨枯。传闻一战百神愁,两岸强兵过未休。谁道沧江总无事,近来长共血争流。
《入京》明·于谦
绢帕蘑菇与线香,本资民用反为殃。清风两袖朝天去,免得闾阎话短长。
《戏张先》宋·苏轼
十八新娘八十郎,苍苍白发对红妆。鸳鸯被里成双夜,一树梨花压海棠。
《书扇示门人》宋·范仲淹
一派青山景色幽,前人田地后人收。后人收得休欢喜,还有后人在后头。
《竹枝词》其一唐·刘禹锡
杨柳青青江水平,闻郎江上踏歌声。东边日出西边雨,道是无晴却有晴。
《上堂开示颂》唐·黄櫱禅师
尘劳迥脱事非常,紧把绳头做一场。不经一番寒彻骨,怎得梅花扑鼻香。
《登科后》唐·孟郊
昔日龌龊不足夸,今朝放荡思无涯。春风得意马蹄疾,一日看尽长安花。